Om net so voor God te staan – Liplekker
Haal die spieël voor jou weg
Vinnige voor-die-lessenaar ontbyt
Ons moet aanhoudend bid. Dit moet deel van ons leefstyl wees. En ons moet glo dat God ons hoor en dat Hy gebede binne Sy wil beantwoord. Tog weet ek dat ons self nie altyd op ’n lekker plek is wanneer ons bid nie. Daar is selfs tye wanneer ons nie eens woorde het om te bid nie. Weet egter dat God verstaan waar ons is.
En bid aanhoudend.
Maak ook seker dat jou gewete skoon is en daar nie êrens ’n bakleiery aan die gang is nie. Dis ons verantwoordelikheid om die paddas in die pyp uit te sorteer. Hoor mooi wat sê Paulus: 8As julle saambid, wil ek hê dat julle met oorgawe moet bid. Verwag ook dat die Here julle gebede sal beantwoord, mits julle nie kwaad is vir mekaar of oor alles stry en baklei nie.
Dis nie reg om sommer net weg te val in gebed sonder om eers na jouself te kyk nie. Ons moet gaan soek na die dinge wat nie reg is nie en dit dan uitsorteer. Ons moet selfondersoek doen en as ons iets kry waar daar onmin of twis is, moet ons dit gaan uitsorteer. Wanneer ons met God praat, staan ons op heilige grond. Dis waarom dit nodig is om seker te maak ons kom nie met vuil hande en voete voor Hom staan nie.
Ek kry hierdie mooi verwerking van die Onse Vader. Dit beeld so mooi uit wat ons anders kan doen as ons bid:
Sjoe, dis mooi, maar dadelik besef ek dat ek te sondig is om eers te begin bid, want daar kom tye wanneer ek net aan myself dink en nie soos ’n kind wil wees nie. Dalk is dit dieselfde aan jou kant. Ons sukkel om binne God se riglyne vir ons lewe te bly en dikwels is ons net nie bereid om ons eie aandeel in ’n saak te erken nie. Wrokke het die geneigdheid om vas te steek en so kan ek aangaan om plekkies in ons lewens te kry waar ons nog nie gearriveer het nie. Ja, tot by ons geloof waar ons sukkel om soos ’n kind te glo.
Mag ons dan nou nie meer bid nie? Moet ons eers, en amper wil ek sê, ’n super- Christen word voordat ons mag bid? Nee, vir seker nie. As ons moet wag tot al die mooi dinge in plek val voordat ons kan bid, sal ons nooit kan begin bid nie.
God verstaan ons haakplekke en weet dat ons nie die pyp rook nie. Daarom gee Hy nie om as ons as sondaars laag voor Hom kom buig nie. Hy gee nie om hoe ons lyk nie, solank ons net opdaag vir gebed.
Kom ons bid, aanmekaar en orals, en terwyl ons so bid, laat ons bereid wees om te luister wanneer God vir ons wil wys waar is dinge wat pla, sodat ons ook daardie knoppe kan afskuur om meer te lyk soos God se prentjie van ons.
Bid jy genoeg?
Glo jy dat jy die grond moet voorberei vir gebed?
Vader, ek weet ek staan op heilige grond wanneer ek met U praat. Ek wil nie hê U moet wegkyk wanneer ek naderkom nie. Wees my genadig en hoor my gebed. Wys my waar ek moet verander en help my om in gehoorsaamheid aan U die veranderinge te maak. Amen.
Author adminPosted on Mar 25, 2019 Categories DagstukkiesTags dagstukkies
Previous Previous post: Vengeance is God’s job, not yours
Next Next post: Bruinsous
KLAPPERKOEKIES 33,292 views